《黄司业挽词》
宋代·林亦之

未作鹏飞万里程，一时英俊已铮铮。
只应傲雪凌云气，合得惊天动地名。
明月酒杯如李白，暮年官职似阳城。
秋风癸亥古桐下，多少行人泪眼盈。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。